open-index/open-wikipedia-markdown huggingface dataset:
Pompeji (elokuva)

**Pompeji** () on vuonna 2014 ensi-iltansa saanut Paul W. S. Andersonin ohjaama katastrofielokuva. Sen pääosissa ovat Kit Harington, Emily Browning, Carrie-Anne Moss, Adewale Akinnuoye-Agbaje, Jessica Lucas, Jared Harris ja Kiefer Sutherland.

## Näyttelijät

## Aiheesta muualla
* Virallinen sivusto 
*
Opintokeskus

**Opintokeskukset** ovat valtakunnallisia järjestöjen ja vapaan sivistystyön oppilaitoksia. Opintokeskukset järjestävät ja toteuttavat koulutuksia itse ja yhdessä jäsenjärjestöjensä kanssa. Koulutustoiminnan lisäksi opintokeskukset tukevat jäsenjärjestöjensä koulutus- ja kehitystyötä sekä toimivat järjestökoulutuksen asiantuntijoina. 

Suomessa on 11 opintokeskusta, joita pitävät yllä kansalaisjärjestöt, puolueet ja ammattiliitot. Lähes kaikki valtakunnalliset kansalaisjärjestöt ovat jonkin opintokeskuksen jäseniä. 

Opintokeskusten tavoitteena on edistää elin­ikäistä oppimista, aktiivista kansalaisuutta ja hyvinvointia sekä demokratian ja kansalais­yhteis­kunnan toimintaa.

Opintokeskusten koulutuksissa voi opiskella muun muassa kansalais- ja yhdistystoiminnan taitoja, varautumis- ja valmiustaitoja, työllistymistä edistäviä perustaitoja sekä kulttuuriosaamista, kansanterveyttä ja ikäihmisten toimintakykyä tukevia taitoja.

Opintokeskusten koulutukset eivät johda tutkintoon, mutta koulutuksissa hankittu osaaminen voidaan hyväksyä osaksi muiden oppilaitosten tutkintoon johtavaa koulutusta. Opintojen tutkintoon hyväksymisestä päättää tutkinnosta vastaava oppilaitos.

Opintokeskukset ry toimii opintokeskusten yhteisenä edunvalvojana, kehittämisen tukena ja yhteistyön edistäjänä. 

## Opintokeskusten tunnusluvut 2024
Vuonna 2024 opintokeskukset toteuttivat koulutuksia itse sekä yhteistyössä noin 1&nbsp;300 järjestökumppanin kanssa.

* 262&nbsp;861 opiskelijaa
* 15&nbsp;380 koulutusta
* 187&nbsp;514 opetustuntia

*Lähde: Opintokeskukset ry*

## Opintokeskukset
* Agricola-opintokeskus (entinen Kirkkopalvelujen opintokeskus)
* Demokraattinen Sivistysliitto
* KANSIO
* KSL-opintokeskus
* MSL-opintokeskus
* Opintokeskus Sivis
* Svenska studiecentralen
* TJS Opintokeskus
* TSL-opintokeskus
* Vihreä Sivistys- ja Opintokeskus Visio
* Sivistysliitto ja Opintokeskus Kansalaisfoorumi

*Lähde: Opintokeskukset ry*

## Lähteet

## Aiheesta muualla
*Opintokeskukset.fi
*Vapaasivistystyo.fi
*Laki vapaasta sivistystyöstä
Charles Huntziger

**Charles Léon Clément Huntziger** (25. kesäkuuta 1880 Lesneven, Finistère – 12. marraskuuta 1941 lähellä Le Vigania, Gard) oli ranskalainen kenraali. Toisen maailmansodan aikana hän allekirjoitti Ranskan antautumista merkinneen Compiègnen aselevon maansa edustajana kesäkuussa 1940 ja toimi Vichyn hallituksen sotaministerinä vuosina 1940–1941.

Huntziger oli valmistunut upseeriksi Saint-Cyrin sotilasakatemiasta vuonna 1900. Ensimmäisen maailmansodan loppuvaiheessa hän toimi Balkanilla kenraali Louis Franchet d’Espèreyn komentamien ympärysvaltojen joukkojen operaatiojohtajana. Vuodesta 1933 hän oli Ranskan joukkojen komentajana Syyriassa ja vuodesta 1938 sotaneuvoston jäsenenä.

Saksan hyökätessä Ranskaan vuonna 1940 Huntziger oli Ranskan 2. armeijan komentajana. Hän johti Ranskan valtuuskuntaa, joka allekirjoitti aseleposopimuksen Rethondesissa Compiègnen lähellä. Hän ryhtyi Pierre Lavalin pyynnöstä sotaministeriksi syyskuussa 1940. Huntziger allekirjoitti toukokuussa 1941 niin sanotut Pariisin pöytäkirjat, jotka antoivat Saksan armeijalle laajat valtuudet toimia Ranskan Välimeren-siirtomaissa, kuten Syyriassa. Heinäkuussa 1941 hän kumosi amiraali François Darlanin kanssa määräyksen, joka kielsi ranskalaisia sotilaita palvelemasta ulkomailla, ja mahdollisti näin ranskalaisten vapaaehtoisten legioonan perustamisen. Huntziger kuoli lento-onnettomuudessa saman vuoden marraskuussa ollessaan palaamassa tarkastusmatkalta.

## Lähteet
Granodioriitti

**Granodioriitti** on graniittia muistuttava syväkivilaji, joka sisältää plagioklaasia, kalimaasälpää, kvartsia ja sarvivälkettä tai biotiittia. Granodioriitti eroaa graniitista siten, että granodioriitissa on plagioklaasia enemmän kuin kalimaasälpää, graniitissa kalimaasälpää on enemmän kuin plagioklaasia. Granodioriitti on Suomessa yleinen kivilaji. Yleissävyltään granodioriitit ovat tummempia johtuen esimerkiksi mustasta sarvivälkkeestä.

## Lähteet
* geologia.fi: Magmakivien luokittelu

## Aiheesta muualla

* http://finstone.fi/geologia/granodioriitit.php
Maluša

**Maluša** Ljubetšanka tai **Malfrida ** ( (muinaisnorjaksi: Málfríðr) (noin 940/944 – noin 1020) tunnetaan historiassa Kiovan suuriruhtinatar Olgan orjattarena sekä suuriruhtinas Svjatoslav I:n jalkavaimona.  Nestorin kronikan mukaan hän oli (Novgorodin sijaishallitsija) Dobrynjan sisko ja Vladimir Suuren äiti. Norjalaisten saagojen mukaan hän oli pyhimys ja eli yli 100-vuotiaaksi, ja hänet oli tuotu luola-asunnostaan palatsiin ennustamaan tulevaisuutta. Hän oli ilmeisesti varjagisukua.

## Kuninkaallista sukua
Kronikoissa ei mainita Malušan sukujuurista, minkä vuoksi 1800-luvulla venäläiset ja ukrainalaiset historioitsijat laativat erilaisia selityksiä hänen sukujuuristaan ja nimestään. Lupaava kronikoiden tutkija ja kielitieteilijä Alexei Šahmatovin mielestä hän oli Mstiša Sveneldovitšin tytär. Mstiša oli varjagisotapäällikkö Sveinaldin poika. Hänen mielestään Maluša oli slaavilaistettu versio muinaisskandinaavisesta nimestä Malfried. Nestorin kronikan mukaan eräs Malfried kuoli vuonna 1000. Hän olisi siten kuollut samaan aikaan Rognedin kanssa. Rogned oli Vladimirin vaimo, minkä vuoksi historioitsijat olettivat, että Malfried olisi ollut ollut hallitsevan ruhtinaan läheinen sukulainen, kenties hänen vaimonsa tai äitinsä.

## Lähteet

* Д. И. Прозоровский. О родстве св. Владимира по матери. — Записки Императорской Академии наук, т. V, кн. I. СПб., 1864|Tietoja Vladimir Suuren äidin suvusta  (Google Books).
* И. И. Срезневский. О Малуше, милостнице в. к. Ольги, матери к. Владимира. — Записки Императорской Академии наук, с. 33. (Tietoja Malušasta, Olgan orjattaresta ja Vladimir Suuren äidistä)
* А.Шахматов. Разыскания о русских летописях. Глава  ХIV. Свенельдич и сказочные предки Владимира Святославича|(Tutkimuksia venäläisistä kronikoista) 
* о. Іриней Назарко, ЧСВВ. Святий Володимир Великий: Володар і христитель Руси-України / 2-е вид. - Жовква: Місіонер, 2012. - 200с. (Pyhä Vladimir Suuri: Kiovan Venäjän kristinuskon levittäjä)
* Ричка В. Володимир Святий в історичній пам`яті. - Київ: Видавничий дім "Скіф", 2012. - 208с. (Vladimir Suuri historialliallisissa lähteissä.)

### Viitteet
Tennispallo

**Tennispallo** on pallo, jota käytetään tenniksessä.

Tennispallossa on kerros kumia, ja sen sisällä on paineistettua ilmaa. Päällimmäinen kerros on huopaa, jota halkoo sauma. Huopa on vuodesta 1972 alkaen ollut väriltään kirkkaan keltaista, mikä tekee siitä mahdollisimman hyvin erottuvan kentällä ja väritelevisiossa. Alkujaan tennispallot olivat pääsääntöisesti mustia tai valkoisia, mutta mm. BBC:lle työskentelevän David Attenborough’n myötävaikutuksesta väri vaihtui keltaiseen pallojen näkyvyyden parantamiseksi.

Tennispallon pitää täyttää kansainvälisen tennisjärjestön (ITF) vaatimukset koosta, painosta, muodonmuutoksesta ja pompusta. ITF on määritellyt kolme tennispallon tyyppiä. Tyypin 1 pallot ovat kovia, nopeita, ja niissä on matala pomppu. Tyypin 2 pallot ovat hitaampia ja pomppaavat keskikorkealle. Tyypin 3 pallot ovat kuusi prosenttia muita palloja kookkaampia, ja ne ovat hitaampia ja pomppaavat kaikkein korkeimmalle. Näiden lisäksi on vielä erikoispallo, jota käytetään korkealla merenpinnasta käytävissä otteluissa.

Tennispallon tulee olla halkaisijaltaan 6,53–6,86 senttimetriä ja painoltaan 56,0–59,4 grammaa.

Tärkeissä turnauksissa käytettävän pallon täytyy pompata 2,54 metrin korkeudesta tavanomaisissa olosuhteissa pudotettuna 1,35–1,47 metriä. Tennispallo alkaa menettää pomppuominaisuuksiaan heti, kun se on otettu ulos painepakkauksestaan.

Vuosittain maailmassa valmistetaan yli 300 miljoonaa tennispalloa. Eniten niitä tehdään Aasiassa. Johtavia pallomerkkejä ovat Slazenger, Wilson, Dunlop, Nassau, Penn, Tretorn, Pro Kennex, Babolat ja Head.

## Lähteet
Turun vesilaitosmuseo

**Turun vesilaitosmuseo** on Turussa Halistenkosken kupeessa sijaitseva erikoismuseo, joka tallentaa moderniin vesihuoltoon liittyvää esineistöä, kirjallisuutta ja kuvamateriaalia. Museo on perustettu vuonna 1998 Turun vesilaitoksen vanhaan osaan, joka rakennettiin 1920-luvulla. Museon näyttelyt sijaitsevat entisissä kemikalointisalin ja laboratorion tiloissa, joiden alkuperäiset toiminnot ovat siirtyneet vuonna 1954 valmistuneeseen nykyiseen päärakennukseen. Museon näyttelyt kertovat puhtaan veden merkityksestä ihmisille sekä siitä, miten vettä on hankittu ja puhdistettu Turussa 1800-luvun lopulta lähtien. Turun vesilaitosmuseo on modernin vesihuollon tallentajana ja esittelijänä ainutlaatuinen Suomessa.

## Lähteet
*www.vesilaitosmuseo.fi
*Stenroos et al.1998. *Turkulaisen juomaveden pitkä matka Halistenkoskelta Turun keskuspuhdistamolle*. Turun vesilaitoksen juhlakirja. Turku: Turun vesilaitos.

## Aiheesta muualla
* http://www.vesilaitosmuseo.fi
G-A-Y

**G-A-Y** on lontoolainen yökerho, joka on vuodesta 2008 asti toiminut Heaven-klubin tiloissa Charing Crossin rautatieaseman alapuolella. Aiemmin se toimi Lontoon Astoria-teatterissa.

G-A-Y sai alkunsa vuonna 1976 Astoria-klubin alakerrassa järjestetyistä *Bang!* -tapahtumista. Vuosien myötä klubi-illat laajenivat ja muuttivat Astorian pääsaliin, ja 1990-luvun alussa niiden nimeksi vakiintui G-A-Y. Yökerhon nimellä on julkaistu kaksi kokoelmalevyä vuonna 2000 ja 2013. Vanhemmalla levyllä esiintyy muun muassa Spice Girls, Kylie Minogue ja Bananarama. Uudemmalla levyllä kuullaan yli 50 artistia, esimerkiksi Madonna, Lady Gaga, Rihanna ja Rita Ora. 

Edellä mainitut artistit ovat myös esiintyneet G-A-Y -klubilla, ja heidän lisäkseen suuri joukko muita tunnettuja nimiä. Lokakuussa 2013 Lady Gaga herätti kohua vilauttamalla alapäätään konserttia seuraamaan tulleelle yleisölle.

## Lähteet

## Aiheesta muualla
* G-A-Y -klubin kotisivut
CJ ENM

**CJ ENM Co., Ltd.** on eteläkorealainen viihde- ja vähittäiskaupan yritys, joka sijaitsee Soulissa. CJ ENM on osa CJ Group-konsernia.

CJ ENM syntyi CJ E&M ja CJ O Shopping -yhtiöiden yhdistyessä. CJ E&M sisältää elokuvien tuotanto- ja jakeluyhtiön CJ Entertainmentin sekä televisiokanavat Mnet ja tvN. CJ O Shopping on verkkokaupasta vastaava osasto.

## Lähteet

## Aiheesta muualla
*Virallinen sivusto
Victor Andrade

**Victor Andrade Santos** (s. 30. syyskuuta 1995) on brasilialainen jalkapalloilija, joka edustaa Portugalin Primeira Ligassa pelaavaa Vitória Guimarãesia lainalla saman sarjan Benficasta. Andraden pelipaikka on hyökkääjä.

Andrade edusti vuonna 2007 Benfican nuorten joukkuetta, mutta palasi samana vuonna takaisin kotimaahansa. Andrade debytoi vain 16-vuotiaana kesäkuussa 2012 Série A:ssa tultuaan vaihdosta kentälle Fluminensea vastaan Santosin paidassa. Samana vuonna hän saavutti Santosin riveissä myös Recopa Sudamericanan voiton. Monen suurseuran tavoiteltua Andradea Santos asetti tälle yli 60 miljoonan euron siirtohinnan. Kesällä 2014 Andrade kuitenkin palasi takaisin Benficaan, nyt seuran kakkosjoukkueeseen. Seuran edustusjoukkueen paidassa Primeira Ligassa hän debytoi elokuussa 2015 Estorilia vastaan. Mestarien liiga -debyyttinsä Andrade teki saman vuoden lokakuussa Galatasarayta vastaan. Helmikuussa 2016 Andrade siirtyi lainalla Primeira Ligan Vitória Guimarãesiin.

Andrade on pelannut myös Brasilian alle 20-vuotiaiden maajoukkueessa.

## Saavutukset
**Seurajoukkuetasolla**
*Recopa Sudamericana: 2012

## Lähteet
* http://www.transfermarkt.co.uk/en/victor-andrade/profil/spieler_203323.html
Atriumtalo

**Atriumtalo** () on erillispientalo, jossa L-, T- tai U-kirjaimen muotoinen asunto rajaa sisäpihan yhdessä asuntoon kiinteästi liittyvien lisärakennusten ja aitojen kanssa.

Atriumtaloksi sanotaan myös **atriumrivitaloa**, kytkettyä asuinrakennusta, joka muodostuu vierekkäisistä L-, T- tai U-kirjaimen muotoisista asunnoista. Asunnot rajaavat sisäpihan yhdessä lisärakennusten ja aitojen kanssa.

Historiallisessa merkityksessä atriumtalo tarkoittaa roomalaista asuintaloa, jossa huoneet ryhmittyivät sisäpihan tapaisen päähuoneen (atrium) ympärille.

## Lähteet
Vuoden suomalainen muotiteko

**Vuoden suomalainen muotiteko -palkinto** oli Tekstiili- ja vaatetusteollisuus Finatex ry:n vuosina 2007–2013 myöntämä palkinto taholle, joka on tehnyt kotimaista tekstiili- ja vaatetusalaa tunnetuksi omaperäisellä tavalla. Lisäksi kriteerinä oli, että palkittava teko vahvistaa suomalaisen tekstiili- ja vaatetusteollisuuden imagoa ja saa aikaan myönteistä keskustelua.

## Palkitut
***2007 ** Seppälä Oy, Oman elämänsä supermalli –kampanja
***2008** Jasmin Santanen, suunnittelija
***2009** Teri Niitti, stylisti
***2010 ** Makia Clothing, miesten vaatteisiin erikoistunut yritys
***2011** Ahlskog Leather, nappa- ja mokkanahkojen valmistaja
***2012** Royal Majestics Oy, muotialan yrityskiihdyttämö
* **2013** Pure Waste Textiles -yritys: valmistaa tekstiilijätteestä lankaa, josta valmistetaan jälleen kankaita, neuloksia ja niistä vaatteita ja asusteita.

## Lähteet
Wizard (kappale)

**Wizard** on alankomaalaisen DJ-tuottaja Martin Garrixin sekä tuottaja Jay Hardwayn kappale. Se julkaistiin digitaalisesti ladattavana singlenä 2. joulukuuta 2013. Kappale sijoittui Belgiassa kuudennelle, Isossa-Britanniassa seitsemännelle ja Alankomaissa 17. sijalle. Kappaleen sanoittivat sekä tuottivat Martin Garrix ja Jay Hardway.

## Kappalelista

**Digitaalinen lataus**

# 1. ”Wizard” (Radio Edit) - 3:22

**Remixes**
	
# 1. ”Wizard” (Tchami Remix) - 5:36
# 2. ”Wizard” (Mike Hawkins Remix) - 3:35
# 3. ”Wizard” (Yellow Claw Remix) - 3:38
# 4. ”Wizard” (Tom & Jame Remix) - 4:45

## Lähteet
HMS Cam (K264)

**HMS Cam** (viirinumero K264) oli Britannian kuninkaallisen laivaston vuonna 1944 palvelukseenotettu River-luokan fregatti, joka palveli toisessa maailmansodassa.

## Valmistus

Alus tilattiin 13. joulukuuta 1941 G. Brownilta Greenockista osana vuoden 1941 laivasto-ohjelmaa työnumerolla J1513 ja sen köli laskettiin 30. kesäkuuta 1942 telakkanumerolla 226. Alus laskettiin vesille 31. heinäkuuta 1943 ja se otettiin palvelukseen 21. tammikuuta 1944.

## Palvelus
Alus siirtyi helmikuussa 1944 Tobermoryyn koeajojen loppuunsaattamiseksi ja varustettavaksi palvelukseen. Sen miehistö sai myös koulutuksensa Tobermoryssä. Alus aloitti palveluksensa läntisen reitin alueella maaliskuussa ja se siirrettiin luoteisen reitin alueelle kuukautta myöhemmin. Toukokuussa alus sijoitettiin Normandian maihinnousuun.

Alus siirrettiin kesäkuussa 15. saattajaryhmään, jonka muuta alukset olivat *[[HMS Inglis]]*, *[[HMS Lawson]]*, *[[HMS Moorsom]]* ja *[[HMS Mounsey]]*. Se torjui ryhmän mukana sukellusveneiden aiheuttamaa uhkaa Normandiaan matkanneille saattueille. Alus siirrettiin 12. kesäkuuta ryhmän mukana Plymouthiin, jossa ne muodostivat osan sukellusvenesulusta Plymouthista Triagosiin. Vapauduttuaan heinäkuussa operaatiosta alus palasi saattueiden suojaksi läntisen reitin alaisuuteen.

Pohjanmerellä alus osui elokuussa miinaan, jolloin se kärsi merkittäviä vaurioita. Alus hinattiin tutkittavaksi Tyneen, jossa se poistettiin korjauskelvottomana palveluksesta. Syyskuusta alkaen alus makasi ankkuroituna Tynessä, kunnes se toukokuussa 1945 asetettiin poistolistalle. Alus myytiin 22. kesäkuuta romutettavaksi T. Youngille ja se siirrettiin Sunderlandiin romutettavaksi.

## Lähteet
*

### Viitteet
Pomarkun vanha kirkko

**Pomarkun vanha kirkko** Pomarkussa on rakennettu vuonna 1802. Kirkon suunnittelusta ja rakentamisesta vastasivat tavalliset talonpojat. Perimätiedon mukaan rakennustyöstä vastasivat Huhdanmäen isäntä ja Heikki Lintula Kullaalta sekä Iso-Savon isäntä Pomarkusta apunaan joukko muita paikallisia talollisia ja heidän renkejään. Kirkko on kopio Lintulan Kauvatsalle Per Wilhelm Palmrothin piirustusten pohjalta vuonna 1800 rakentamasta Kauvatsan vanhasta kirkosta lukuun ottamatta tornin yläosan muotoa. Kirkon ulkoseinät saivat lautaverhoilun vasta vuonna 1838. Sitä ennen seinä hirret olivat verhoilemattomat. Kirkon sisäseinät laudoitettiin vuonna 1854 Jaakko ja Iisakki Marttilan johdolla jonka jälkeen leväsjokelainen Henrikki Lilja maalasi sisäseinät valkoisiksi sinisin koristein.

Kirkon ratkaisuissa poikkeavaa on alttarin sijainti pohjoisen puoleisella sivuseinällä ja kellotornin sijainti sitä vastapäätä eteläisellä sivustalla. Nykyisin alkuperäinen saarnatuoli toimii lukupulpettina ja alttarin yläpuolella on uusi, evankelistojen kuvilla varustettu saarnatuoli. Kirkossa ei ole lainkaan alttaritaulua mutta peräseinällä on suuri puinen krusifiksi. Kirkon ovella oleva vaivaispoika on Artturi Kasevan veistämä ja peräisin 1920-luvulta.
Kirkko on 1800-luvun alkupuolen puukirkoista eräs alkuperäisimpänä säilyneitä esimerkkejä. Uuden kirkon valmistuttua vanha ja osin huonokuntoinenkin, kansalaissodassa vaurioitunut kirkko aiottiin purkaa, mutta Heikki Klemetin aloitteen johdosta aikeista luovuttiin. Nykyisin Museovirasto tukee kirkon ylläpitoa ja muun muassa sen paanukate on uusittu ainakin vuosina 1935 ja 1976. Kirkko on niin sanottu autiokirkko ja nykyisin käytössä vain kesäisin.

## Lähteet

## Aiheesta muualla

*
*
BINAP

**BINAP** eli **2,2'-bis(difenyylifosfino)-1,1'-binaftyyli** (C44H32P2) on orgaaninen yhdiste, joka kuuluu organofosfiineihin. BINAPia käytetään ligandina useissa asymmetrisissä synteeseissä käytettävissä katalyyteissä.

## Ominaisuudet
Huoneenlämpötilassa BINAP on valkoinen kiinteä ja kiteinen aine. Yhdiste ei liukene veteen, mutta liukenee orgaanisiin liuottimiin kuten alkoholeihin, dietyylieetteriin, bentseeniin, tetrahydrofuraaniin ja dikloorimetaaniin. BINAP on optisesti aktiivinen yhdiste ja sillä on R- ja S-isomeerit, vaikka yhdisteellä ei olekaan asymmetristä kiraliakeskusta. BINAP on yksi yhdisteistä, jotka ovat optisesti aktiivisia johtuen aksiaalisesta epäsymmetriasta.

## Valmistus ja käyttö
Optisesti puhdasta BINAP:ia voidaan valmistaa resoluutiolla kamferisulfonihapolla yhdisteen oksidista BINAPO:sta, joka pelkistetään BINAP:iksi trikloorisilaanin avulla. Muita tapoja ovat nikkelikatalysoitu 1,1'-Bi-2-naftolista muodostetun triflaatin reaktio trifenyylifosfiinin kanssa. Reaktiossa vaaditaan katalyytiksi myös jotain emästä ja tyypillisimmin käytetty on DABCO.

BINAP on hyvin usein käytetty kiraalinen ligandi asymmetrisissä reaktioissa. BINAP:in ja ruteenin tai rodiumin komplekseja käytetään katalyytteinä asymmetrisissä vedytysreaktioissa ja ne ovat hyvin tehokkaita erityisesti allyylisten alkoholien ja α,β-tyydyttymättömien karboksyyliyhdisteiden asymmetrisissä vedytyksissä. Teollisuudessa ruteenin ja BINAP:in komplekseja käytetään runsaasti muun muassa L-mentolin synteesiin. Palladiumin ja BINAP:in komplekseja käytetään katalyytteinä kytkentäreaktioissa, joissa muodostuu uusia hiiliatomien välisiä sidoksia.

## Lähteet
Juhani Kyläkallio

**Reino Juhani Kyläkallio** (14. maaliskuuta 1930 Lahti – 13. helmikuuta 2025 Helsinki) oli suomalainen oikeustieteilijä. Hän oli Helsingin yliopiston siviilioikeuden apulaisprofessori 1967–1969 ja Turun yliopiston siviilioikeuden professori vuodesta 1969. Hän tutki osakeyhtiöitä.

## Julkaisuja
* *Osakeyhtiön hallituksen vastuu : osakeyhtiöoikeudellinen tutkimus yhtiöön kohdistuvan siviiliperusteisen vastuun aineellisista edellytyksistä*, WSOY 1963 Sarja: Suomalaisen lakimiesyhdistyksen julkaisuja. B-sarja, 0356-7214; 117 
* *Osakeyhtiön hallituksen vastuun toteuttaminen*, Suomalainen lakimiesyhdistys, 1965 Sarja Suomalaisen lakimiesyhdistyksen julkaisuja. B-sarja, 0356-7214; 122 
* *Määräosainen yhteisomistus*, Suomalainen lakimiesyhdistys, 1965 Sarja: Suomalaisen lakimiesyhdistyksen julkaisuja. B-sarja, 0356-7214; 124 
* *Osakeyhtiön yhtiökokouksen päätöksen pätemättömyydestä*, Suomalainen lakimiesyhdistys, 1970 Sarja: Suomalaisen lakimiesyhdistyksen julkaisuja. A-sarja, 0356-7206; 88 
* *Osakeyhtiö tänään* 1–2, 1979, 1980
* *Asunto-osakeyhtiö*, Suomen lakimiesliiton kustannus, 1983, 2. uud. p. 1991 
* *Osakeyhtiölaki ja käytäntö*, Weilin + Göös, 1985. Sarja: Ekonomia,  
* *Asunto- ja kiinteistöosakeyhtiö*, Juhani Kyläkallio, Olli Iirola. Valtion painatuskeskus, 1992. 2. uud. p. Edita, 2003. 
* *Osakeyhtiö*, Juhani Kyläkallio, Olli Iirola, Kalle Kyläkallio. Edita, 1997. Sarja: Yritysjulkaisut; 5. uud. p. 1–2  Edita, 2012 ,  (julkaistu aluksi yhtenä niteenä)

## Lähteet

## Kirjallisuutta
**Juhlajulkaisu Juhani Kyläkallio 1930 – 14/3 – 1990*. Turku 1990.

## Aiheesta muualla
*Juhani Kyläkallio. Kuka kukin on 1978. (Runeberg.org).
Darwin D. Martin House

**Darwin D. Martin House** on arkkitehti Frank Lloyd Wrightin suunnittelema asuintalo Buffalossa, Yhdysvaltojen New Yorkin osavaltiossa. Talo rakennettiin vuonna 1903-1905. Se edustaa Wrightin preeriatyyliä parhaimmillaan.

Wright suunnitteli talon Larkin-yhtiön johtajalle Darwin D. Martinille. Kokonaisuus koostuu kuudesta rakennuksesta, joihin kuului päärakennuksen lisäksi vierastalo (jossa asui aluksi Martinin sisar), autotalli, puutarhurin mökki, kasvihuone ja pergola. Osa rakennuksista on purettu ja rekonstruoitu jälkeenpäin.

Wright piirsi myös pääkonttorin Martinin johtamalle yhtiölle, Larkin Administration Building.

## Lähteet

## Aiheesta muualla
Anna Immonen

**Anna Immonen** (s. 1984) on suomalainen sopraano.  

Immonen aloitti musiikin opinnot Keski-Savon musiikkiopistossa 1990 soittiminaan piano ja viulu. Hän opiskeli ensin laulua yksityisesti Mervi Rautiaisen johdolla sekä vuodesta 2004 lähtien Sibelius-Akatemiassa opettajanaan mezzosopraano Eeva-Liisa Saarinen. Immonen valmistui musiikin maisteriksi 2011 Sibelius-Akatemian kirkkomusiikin koulutusohjelmasta sekä 2017 Taideyliopiston Sibelius-Akatemian laulumusiikin aineryhmästä. Hän suoritti laulun A-tutkinnon erinomaisin arvosanoin keväällä 2015. Immonen on opiskellut myös Hochschule für Musik Carl Maria von Weber -musiikkikorkeakoulussa Dresdenissä 2013–2014.. Hän on osallistunut myös monille mestarikursseille opettajinaan muun muassa Olaf Bär, Soile Isokoski, Jorma Hynninen, Hannu Niemelä, Andreas Schmidt ja Jorma Silvasti.

Immonen on laulanut vuodesta 2007 Suomen kanttorikuorossa, myös kuoron solistina, Kuninkaantien muusikot -kokoonpanossa sekä kaudella 2010–2011 Savonlinnan oopperajuhlakuorossa. Hän on esiintynyt useiden kirkkomusiikkiteosten solistitehtävissä, kuten esimerkiksi Mozartin, Faurén ja Dvořakin Requiemit. Immonen on laulanut muun muassa Helsingin kaupunginorkesterin, Helsingin Barokkiorkesterin, sekä Kuopion, Mikkelin ja Kemin kaupunginorkesterien solistina.

Immonen voitti vuonna 2012 Kangasniemen laulukilpailun.

Immosen debyytti Savonlinnan oopperajuhlilla oli kesällä 2014 ''Taikahuilun'' Paminan roolissa. Suomen Kansallisoopperassa hän debytoi samana vuonna ''Figaron häiden'' kreivitär Almavivan roolissa.

## Lähteet

## Aiheesta muualla
* Stellis Polaris Management, Anna Immonen
Unity Temple

**Unity Temple** on arkkitehti Frank Lloyd Wrightin suunnittelema kirkkorakennus Oak Parkissa, Yhdysvaltojen Illinoisin  osavaltiossa. Talo rakennettiin vuonna 1909. Työ kuului Wrightin omiin suosikkeihin. Sen kubistinen rakenne ja paikalla valetun betonin käyttö olivat ennennäkemättömiä tuohon aikaan. 

Paikallisella unitaariuniversalistiseurakunnalla oli puinen, 1800-luvulla rakennettu kirkko, joka paloi maan tasalle salaman sytyttämässä tulipalossa vuonna 1905. Wright alkoi suunnitella uutta kirkkoa heti tulipalon jälkeisenä aamuna. Siitä piti tulla riittävän halpa jotta seurakunnalla olisi varaa siihen.
Wright oli itse aktiivinen seurakunnan jäsen ja asui ja työskenteli lähellä kirkkoa. Koska kirkko sijaitsee meluisan kadun varrella, sen kadunpuoleisissa seinissä on mahdollisimman vähän ikkunoita.

## Lähteet

## Aiheesta muualla
Gwich’init

**Gwich'init** ovat Kanadan Luoteisterritorioiden ja Yukonin sekä Yhdysvaltojen Alaskan alueella asuva intiaanikansa. Heitä on arviolta noin 2&nbsp;900. Gwich'inin kieli kuuluu athabasca-kieliin ja sillä on noin 370 puhujaa Kanadassa ja 200 Yhdysvalloissa. Pohjois-Amerikan intiaanikansoista gwich'init asuttavat kaikkein pohjoisimpia seutuja.

## Historia

Gwich'init törmäsivät eurooppalaisiin ensimmäisen kerran 1700-luvun lopulla. Enemmissä määrin eurooppalaisia alkoi tulla alueelle vuosina 1806–1836. Eurooppalaiset olivat lähinnä tutkijoita ja turkismetsästäjiä. Eurooppalaisten mukana tuli aseiden ja muiden tavaroiden mukana myös kulkutauteja, joille gwich'ineillä ei ollut vastustuskykyä. Tautien vaikutuksesta gwich'inien määrä putosi alkuperäisestä 5&nbsp;400:sta noin tuhanteen. Tautien ohella määrän putoamiseen vaikutti myös gwich'inien harjoittama tyttölasten surmaaminen. Vuosisadan toisella puoliskolla paikalle tulivat myös lähetyssaarnaajat, joiden vaikutuksen myötä alkuperäiset tavat ja uskomukset paljolti hävisivät. Kanadan hallinto kiinnostui pohjoisista alkuperäiskansoista vasta 1900-luvun alkupuolella. Ensimmäiset gwich'inejä koskeneet sopimukset laadittiin vuonna 1921. Sopimusten nojalla alkuperäiskansojen oikeuksia vähennettiin taloudellisten korvausten vastineena, joihin lukeutui muun muassa turkistenmetsästysoikeudet. Yhdysvaltojen Alaskassa vastaava sopimus, Alaska Native Claims Settlement Act, astui voimaan vuonna 1971. Sopimuksella gwich'init luopuivat joistakin maaoikeuksistaan rahaa vastaan. Kanadassa gwich'init kuitenkin 1990-luvun puolella vaativat suuria maa-alueita Luoteisterritorioissa ja Yukonissa. 2000-luvun puolella huolenaiheeksi gwich'inien keskuudessa nousivat suunnitelmat öljynporauksesta ja maakaasuputkista heidän alueillaan.

## Kulttuuri

Alun perin gwich'init jakautuivat noin yhdeksään heimoon, jotka saatettiin jakaa edelleen pienempiin alueellisiin yksiköihin. Asumismuoto vaihteli heimoittain, osan liikkuessa ja osan pysytellessä aloillaan. Talvella asuttiin puusta ja sammaleesta rakennetuissa taloissa, kun taas muina vuodenaikoina oli käytössä nahoista kyhätyt asumukset. 1900-luvulta lähtien yleistyivät kuitenkin tavallisemmat kiinteät talot. Ruokaa saatiin metsästämällä esimerkiksi karibuja ja hirviä sekä kalastamalla. Turkismetsästys oli myös elinkeinona tärkeä, ja turkiseläimiin kuuluivat esimerkiksi kanadanilves, ahma ja majava. Turkeilla saatiin taas ostettua käyttötavaraa eurooppalaisilta.

Perinteiseen uskoon kuuluivat erilaiset henget, aaveet, yliluonnolliset olennot tähdissä ja kuussa sekä esimerkiksi erilaiset paikallisissa järvissä asuvat hirviöt. Gwich'init uskoivat myös uudelleensyntymiseen. Lähetyssaarnaajien tulon myötä suuri osa heistä kääntyi anglikaanisuuteen tai katolilaisuuteen, mutta perinteistä uskoa harjoitetaan yhä.

## Lähteet

## Aiheesta muualla
Kim Jäämeri

**Kim Erkki Akseli Jäämeri** (s. 5. kesäkuuta 1964 Helsinki) on suomalainen upseeri ja kenraaliluutnantti. Tasavallan presidentti nimitti Jäämeren kenraalin virkaan ja jonka jälkeen hän toimi Suomen sotilasedustajana Euroopan unionissa ja Natossa vuosina 2023–2025. Jäämeri toimi Puolustusvoimien strategiapäällikkönä vuosina 2017–2022  ja sitä ennen ilmavoimien komentajana.

Tasavallan presidentti Sauli Niinistö vahvisti 8. marraskuuta 2013 Jäämeren presidentin esittelyssä valtioneuvoston esityksestä ylennettäväksi kenraalin virkaan 1. tammikuuta 2014 ja määrättäväksi ilmavoimien komentajaksi huhtikuun 2014 alusta. Hänet ylennettiin tuolloin prikaatikenraaliksi ja jo itsenäisyyspäivänä 2014 hän sai kenraalimajurin arvon.

## Sotilasurasta
Jäämeri valmistui Kadettikoulusta ilmasotalinjalta vuonna 1987. Hän on palvellut seuraavissa tehtävissä:

* ohjaajaupseerina ja opettajana 1988–1992
* hävittäjälentolaivueen varapäällikkönä 1993–94
* hävittäjälentolaivueen päällikkönä ja koelentäjänä 1994–1997
* Hävittäjälentolaivue 21:n komentajana 1999–2001
* EU:n sotilaskomitean puheenjohtajan 1. sotilasavustajana Brysselissä 2001–2004
* ilmapuolustussektorin johtajana Pääesikunnan operatiivisella osastolla 2004–2006
* apulaisosastopäällikkönä Pääesikunnan operatiivisella osastolla 2006
* osastoesiupseerina Pääesikunnan suunnitteluosastolla 2007
* valtakunnallisten Maanpuolustuskurssien johtajana Maanpuolustuskorkeakoululla 2007–2010
* komentajana Satakunnan Lennostossa 2011–2012
* operaatiopäällikkönä Ilmavoimien Esikunnassa Jyväskylässä 2012–2014
* ilmavoimien komentajana 2014–2017
* ulkoministeri Pekka Haaviston johtaman NATO-liittymiskeskusteluita käyvän neuvotteluvaltuuskunnan jäsen 2022 

### Hornet-tunnistuslentokohu

Vuonna 2014 Jäämeren toimiessa Ilmavoimien komentajana hänen vastuulleen lankesi ykkösuutiseksi nousseen Hornet-kohun selittely. Kolme venäläiskonetta oli tunkeutunut Suomen ilmatilaan, ja silloinen pääministeri Jyrki Katainen oli väittänyt Hornetien olleen ilmassa ”alta aikayksikön”. Todellisuudessa koneet olivat pysyneet maassa eikä tapahtumiin reagoitu. Julkisuudessa nousi keskustelua ilmavoimien rauhanajan valmiudesta ja kyvystä vastata yllättävään uhkaan. Tieto Hornetien maassa pysymisestä tuli kiusallisesti julkisuuteen Savon Sanomien uutisesta, jonka presidentti myöhemmin vahvisti. Jäämeri syytti Savon Sanomien uutisointia väärästä tiedosta ja epäili asiassa myyrää ja tietovuotoa.  Myöhemmin hän perui epäilyn tietovuodosta, mutta sanoi ilmavoimien tekevän selvityksen siitä kannattaako ”väärän tiedon” lähdettä alkaa selvittämään.  Savon Sanomat ilmoitti kuitenkin seisovansa uutisensa takana eikä myöntänyt tietojen olleen virheellisiä.

## Yksityiselämä
Jäämeri kirjoitti ylioppilaaksi Helsingin Suomalaisesta Yhteiskoulusta vuonna 1982. Hän suoritti yleisesikuntaupseerin tutkinnon vuonna 1999 ja hänet ylennettiin everstiksi vuonna 2006. Jäämeri on naimisissa ja hänellä on kolme lasta.

SYK:n alumniyhdistys Syke ry valitsi Jäämeren Vuoden sykkiläiseksi vuonna 2022.

## Lähteet
Per Wilhelm Palmroth

**Per Wilhelm Palmroth** (1765–1825) oli ruotsalainen arkkitehti, joka työskenteli Tukholman yli-intendentin virastossa. Hänet tunnetaan lukuisista kirkoistaan, joita Palmroth suunnitteli eri puolille Ruotsia ja Suomea. Hänen tunnetuimpia töitään ovat Kungsholmin kirkon torni Tukholmassa sekä Kuopion tuomiokirkko.

## Töitä Suomessa
*Kauvatsan vanha kirkko (1797, purettu 1879)
*Pomarkun vanha puukirkko (1802), rakennettu Kauvatsan vanhan kirkon toisintona
*Piikkiön kirkon kellotapuli (1810)
*Kuopion tuomiokirkko (1816)

## Lähteet

## Aiheesta muualla
Sirkka Rapola

**Sirkka Talvikki Rapola** (myös **Rapola-Kalijärvi**, myöh. **Poijärvi** sekä kirjailijanimi **Kaija Vaara**, 21. marraskuuta 1905 Pori – 31. heinäkuuta 1997 Helsinki) oli suomalainen kustannustoimittaja, lastenkirjailija ja kääntäjä.

## Elämä
Rapola kirjoitti ylioppilaaksi Porin tyttölyseosta vuonna 1924 ja opiskeli sen jälkeen Helsingin yliopistossa. Elämänuransa hän teki kustannusosakeyhtiö Otavassa, jossa Rapola työskenteli kustannustoimittajana vuodet 1930–1971. Hänen oma tuotantonsa käsittää lasten kuvakirjoja ja mietekokoelmia sekä salanimellä Kaija Vaara julkaistun tyttöromaanin, jonka tapahtumat sijoittuvat 1920-luvun Poriin. Lisäksi Rapola toimitti useita runokokoelmia yhdessä Eino Kauppisen kanssa ja käänsi Otavalle useita kymmeniä teoksia, kuten lasten- ja nuortenkirjallisuutta sekä rikosromaaneja. Hän on suomentanut muun muassa H. C. Andersenin, Susan Coolidgen, Johanna Spyrin, A. J. Croninin ja Agatha Christien tuotantoa sekä Stig Jägerskiöldin Mannerheim-elämäkerran. Hän toimitti myös teatteriaiheisia pakinoita Yleisradiolle 1940- ja 1950-luvuilla.

## Perhe
Rapolan isä oli opettaja, kansanedustaja Frans Rapola, äiti Agda Olga Esperance Enlund ja veljet isän edellisestä avioliitosta professori Martti Rapola ja juristi Marjos Rapola. Hänen toinen aviopuolisonsa oli tohtori L. Arvi P. Poijärvi.

## Teokset
**Korkeasaari* (1938, nimellä Sirkka Rapola-Kalijärvi, kuvitus Alexander Paischeff)
**Prinsessa Huimapään huviratsastus* (1938, kuvitus Helga Sjöstedt)
**Rohkea Riku pelastaa Peukalo Pirkon* (1939, kuvitus Helga Sjöstedt)
**Iloinen kuvakirja* (1943, kuvitus Eila Kaustia)
**Suomalaisia lapsia taiteilijaimme kuvaamina* (1945, yhdessä Aune Lindströmin kanssa)
**Syntymäpäiväkirja* (1945) 
**Pikkukaupungin tyttö* (1962, nimellä Kaija Vaara)
**Suomalainen mietekirja* (1968)
**Sydämestä sydämeen: suurmiestemme ja heidän läheistensä kirjeitä* (1973)

## Toimitettuja teoksia
**Eino Leinon kauneimmat runot* (1954)
**L. Onervan kauneimmat runot* (1956)
**Aino Kallaksen kauneimmat runot* (1958)
**Larin-Kyöstin kauneimmat runot* (1961)
**Kantelettaren kauneimmat runot* (1963)

## Lähteet
*Sirkka Rapola Kirjasampo.
*Suomen kansallisbibliografia Fennica 

### Viitteet
Edo (ohjausvaunu)

**Edo** on VR-Yhtymän käyttämä ohjausvaunu. Edon valmistaja on Transtech. Se kuuluu VR:n vihreään Intercity-kalustoon.

Ohjausvaunullinen juna voi vaihtaa kulkusuuntaansa esimerkiksi pääteasemalla ilman, että veturi siirretään junan keulalle. Tällöin kuljettaja ohjaa Edosta junan perässä työntävää veturia. Yhteensopivia veturisarjoja ovat Sr2 ja Sr3. Edon alakerrassa on myös lemmikkieläinosasto.

Kaupallinen liikenne ohjausvaunuilla aloitettiin 17. heinäkuuta 2013. Niitä käytettiin aluksi rantaradalla.

## Lähteet
* Transtech &ndash; Ohjausvaunu (Arkistoitu versio)
* Škoda Transtech &ndash; Ohjausvaunu
* VR – Edo-ohjausvaunu 

### Viitteet
Imperial Hotel (Tokio)

**Imperial Hotel** oli arkkitehti Frank Lloyd Wrightin suunnittelema hotellirakennus Tokiossa. Talo rakennettiin vuonna 1923 ja purettiin 1968. Suunnitelmassa Wright yhdisti japanilaista ja länsimaista arkkitehtuuria. Rakennuksen sisääntuloaula on rekonstruoitu Meiji-museoon.

## Lähteet

## Aiheesta muualla
Dane DeHaan

**Dane DeHaan** (s. 6. helmikuuta 1986 Allentown, Pennsylvania, Yhdysvallat) on yhdysvaltalainen näyttelijä. Hänet tunnetaan muun muassa Jessen roolistaan televisiosarjassa *[[Terapiassa]]* sekä rooleistaan elokuvissa *[[Chronicle (elokuva)|Chronicle]]*, *[[Kill Your Darlings]]*, *[[The Place Beyond the Pines]]* ja *[[The Amazing Spider-Man 2]]*.

## Filmografia

; Musiikkivideot
* Imagine Dragons - I Bet My Life 12.12.2014

## Aiheesta muualla

*Virallinen sivusto 
*
Aleksei Šahmatov

**Aleksei Aleksandrovitš Šahmatov** (, 17. kesäkuuta (J: 5. kesäkuuta) 1864 Narva – 16. elokuuta 1920 Pietari) oli venäläinen kielitieteilijä ja muinaisitäslaavinkielisten kronikoiden tutkija.

Aleksei Šahmatov valmistui Moskovan yliopistosta vuonna 1887, toimi sen dosenttina vuodesta 1890 ja Pietarin yliopiston professorina vuodesta 1910. Hänet nimitettiin Pietarin tiedeakatemian akateemikoksi vuonna 1894. Vuodesta 1906 lähtien hän johti tiedeakatemian venäjän kielen ja kirjallisuuden osastoa.

Šahmatov on venäjän kielihistorian tutkimuksen perustanlaskija. Teoksissaan *Issledovanija v oblasti russkoi fonetiki* (1894), *K istorii zvukov russkogo jazyka* (1903) ym. hän pyki rekonstruoimaan yhteisvenäläisen kantakielen vertailemalla muinaisia murteita venäjän nykymurteisiin ja muihin slaavilaisiin kieliin historiallisen kielitieteen metodeja käyttäen. Šahmatov pani alulle muinaisvenäläisten kronikoiden tekstikriittisen tutkimuksen ja kehitti tekstikritiikkiä tieteenalana. Teoksissan *Kurs istorii russkogo jazyka* (1909), *Otšerk drevneišego perioda istorii russkogo jazyka* (1915), *Drevneišije sudby russkogo plemeni* (1919), *K voprosu ob obrazovanii russkih naretši i russkih narodnostei* (1899) ym. hän yhdistää kielihistorian itäslaavien ja venäläisten varhaishistorian tutkimukseen. Nykyvenäjän morfologiaa ja syntaksia käsittelevät teokset *Otšerk sovremennogo russkogo literaturnogo jazyka* (1925) ja *Sintaksis russkogo jazyka* (osat 1–2, 1925–1927). Šahmatov tutki myös muita slaavilaisia ja indoeurooppalaisia kieliä, itämerensuomalaisia kieliä ja mordvaa sekä kansatiedettä, folkloristiikkaa ja muinaisvenäläisen kirjallisuuden historiaa.

Šahmatov johti akateemisen venäjän kielen sanakirjan toimitustyötä vuosina 1891–1916. Hänen johtamastaan tiedeakatemian venäjän kielen ja kirjallisuuden osastosta muodostui venäläisen filologian keskus. Hänellä oli suuri merkitys myös venäjän kielen oikeinkirjoituksen uudistuksessa.

## Lähteet
Steve Kordek

**Steve Kordek** (26. joulukuuta 1911 – 19. helmikuuta 2012) oli yhdysvaltalainen liikemies, joka tunnetaan parhaiten flipperin () keksijänä. Kordek kehitti yli sata flipperiä, joista viimeiseimmän hän suunnitteli 2003. Kordek työskenteli suunnittelijana muun muassa Goncolle, Williamsille ja Ballylle.

Kordek kuoli 19. helmikuuta 2012 satavuotiaana.

## Lähteet
Jos (täsmennyssivu)

**Jos** voi tarkoittaa:
* jos, konjunktio
** jos... niin, propositiologiikassa implikaatio
** jos ja vain jos, propositiologiikassa ekvivalenssi
* Jos, kaupunki Nigeriassa
* *[[Jos...]]*, Pelle Miljoonan albumi vuodelta 1984
* *[[Jos (F:n albumi)|Jos]]*, laulaja-lauluntekijä F:n albumi vuodelta 2022
* *[[Jos... (elokuva)|Jos...]]* *(if....)*, brittiläinen elokuva vuodelta 1968
*  Rap-artisti Laineen Kasperin kappale albumilla *[[Seis.]]*
* 84340 Jos, päävyöhykkeen asteroidi
* JoS, *Joy of Satan*, Saatanan Ilo, Andrea Maxine-Dietrichin vuonna 2002 perustama okkultistinen järjestö.
Meir

**Meir** on norjalaisen metalliyhtye Kvelertakin toinen albumi. Sen on julkaissut 25. maaliskuuta 2013 Sony Music Scandinavia Pohjoismaissa, Roadrunner Records muualla maailmassa ja vinyylimuotoisena Indie Recordings -levy-yhtiö. Levyn kansitaiteesta vastaa Baroness-yhtyeen John Dyer Baizley. Levyn on tuottanut Kurt Ballou.

Albumi debytoi Suomen virallisen listan sijalla 18, jolla se vietti 2 listaviikkoa.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Erlend Hjelvik − laulu
* Vidar Landa − kitara, piano
* Bjarte Lund Rolland − kitara
* Maciek Ofstad − kitara, laulu
* Marvin Nygaard − basso
* Kjetil Gjermundrød − rummut

## Arvostelut
* AllMusic: 
* Imperiumi.net: 
* Kaaoszine: 9/10
* Soundi: 
* Sputnikmusic: 4.2/5

## Lähteet
Efanda

**Efanda** () tai *Alfvind* (noin 850 – noin 881) oli norjalainen prinsessa 800-luvulla. Hänen ensimmäinen miehensä oli tuntematon ja toinen miehensä oli Novgorodin valtakunnan perustanut varjagiruhtinas Rurik. Hänen pojastaan Igorista tuli Kiovan ruhtinas noin vuonna 882.

Efanda oli Sköldungaättenin norjalaista kuninkaallista sukua 800-luvulta. Hänen nimensä mainitaan historioitsija Vasili Tatištševin tutkimusten mukaan Joakimin kronikassa. Hänestä tiedetään hyvin vähän. Hänen kanssaan rusien valtakuntaan muutti myös hänen vanhempi veljensä Odd Orvar, jonka Novgorodin sloveenit nimesivät slaavilaisittain Olegiksi. Olegista tuli myöhemmin Kiovan ruhtinas.

Efanda sai ilmeisesti vain yhden lapsen eli Igorin, josta tuli myöhemmin Kiovan ruhtinas. Eräiden oletusten mukaan Efandalla olisi ollut ensimmäisestä avioliitosta Hoskuld (ilmeisesti venäläisten kronikoiden mainitsema Kiovan ruhtinas Askold).

## Lähteet
* Собрание сочинений: В 8-ми томах: Т. 1. История Российская (Татищев). Часть 1: — Репринт с изд. 1963, 1964 гг.|издательство=Ладомир|год=1994|страниц=500 (Venäjän historian tietosanakirja. Tekijä: Vasili Tatištšev)
* Славянская энциклопедия. XVII век: в 2 т. Т.1 А-М/ Автор-составитель В. В. Богуславский. — М.: ОЛМА-ПРЕСС; ОАО ПФ «Красный пролетарий», 2003. — 3000 экз. —  (Slaavilainen tietosanakirja. Tekijä V. V. Boguslavskij)
* Venäjän historian tietosanakirja
* 
* Efandan ja Rurikin perhe

### Viitteet
Elizabeth Olsen

**Elizabeth Chase Olsen** (s. 16. helmikuuta 1989 Los Angeles, Kalifornia) on yhdysvaltalainen näyttelijä.  Hän on näyttelijä- ja muotisuunnittelijakaksosten Mary-Kate ja Ashley Olsenin nuorempi sisar.

Olsen näytteli pientä roolia televisioelokuvassa *[[How the West Was Fun]]* vuonna 1994, jossa hänen sisarensa esittivät pääosaa. Hän aloitti näyttelemisen elokuvissa vuonna 2011 ja teki läpimurtonsa samana vuonna elokuvassa *[[Martha Marcy May Marlene]]*. Rooli toi Olsenille monia kriitikkopalkintoja ja -ehdokkuuksia. Olsen esiintyi jatkossakin pienen budjetin independent-elokuvissa, kuten *[[Liberal Arts]]* (2012), *[[Kill Your Darlings]]* (2013) ja *[[Very Good Girls]]* (2013), kunnes sai roolin suuremman luokan elokuvasta *[[Godzilla (vuoden 2014 elokuva)|Godzilla]]* (2014). Olsen valittiin vuonna 2014 esittämään sarjakuvahahmo Wanda Maximoffia Marvel Cinematic Universen elokuvissa. Hahmo nähtiin ensi kerran *[[Captain America: The Return of the First Avenger]]in* (2014) lopussa, jonka jälkeen Olsen on esittänyt hahmoa elokuvissa **' (2015), ''[[Captain America: Civil War]]'' (2016), **' (2018), **' (2019). [[Disney+]]-sarjassa ''[[WandaVision]]'' (2021) hahmosta tuli ensi kertaa Purppuranoita, jona hän esiintyi myös elokuvassa ''[[Doctor Strange in the Multiverse of Madness]]'' (2022).

Olsen on kirjoittanut lastenkirjan aviopuolisonsa [[Robbie Arnett]]in kanssa. Kirja julkaistiin vuonna 2022 nimellä **Hattie Harmony: Worry Detective'''.

## Yksityiselämä
Olsen syntyi vuonna 1989 Los Angelesissa, Kaliforniassa. Hänen vanhempansa ovat Jarnette Jones ja David Olsen. Hän on nuorina elokuvatähdiksi nousseiden kaksosten, Mary-Kate ja Ashley Olsenin, nuorempi sisar. Olsen paljasti kesäkuussa 2021, että hän on naimisissa muusikko Robbie Arnettin kanssa. Olsen on ollut ateisti 13-vuotiaasta lähtien.

## Filmografia

## Lähteet

## Aiheesta muualla

* 
* 
*
Ćićarija

**Ćićarija** () on Istrian niemimaan pohjois- ja koillisosassa sijaitseva 45&nbsp;kilometrin pituinen ja 10–15&nbsp;kilometrin levyinen vuoristoinen ylänkö. Suurin osa ylängöstä sijaitsee Kroatiassa, mutta sen pohjoisin osa ulottuu Slovenian puolelle. Alueen korkein vuori on Veliki Planik, jonka huippu on 1&nbsp;272 metrin korkeudella merenpinnasta.

Vuoden 2001 laskennan mukaan Ćićarijan väestötiheys oli 7&nbsp;asukasta neliökilometrillä. Harvaan asutukseen ovat osaltaan johtaneet alueen heikko taloudellinen kehitys, ympäröiviä seutuja ankarampi ilmasto ja karstipitoinen maaperä, johon mitä ilmeisimmin viittaa alueen lempinimi *Halkeamavuoret*.

## Etymologia
Nimi *Ćićarija* on johdettu eteläslaavilaisten kielten sanasta *Čić*, jolla nykyään tarkoitetaan Učka-vuorten pohjoispuolella asuvia istrialaisia. Alun perin nimitystä käytettiin seudulla asuneista istroromanialaisista. Etnonyymin uskotaan olevan peräisin istroromanian kielen sanasta *ce *(*mikä*), joka on semanttisena pohjana myös muille alueen etnonyymeille (*kajkavian murre*, *čakavian murre* jne.).

## Lähteet
*

### Viitteet
Jason Clarke

**Jason Clarke** (s. 17. heinäkuuta 1969 Winton, Queensland, Australia) on australialainen näyttelijä. Hänet tunnetaan muun muassa rooleistaan elokuvissa *[[Public Enemies]]*, *[[Zero Dark Thirty]]*, *[[Laittomat]]*, *[[The Great Gatsby – Kultahattu]]*, Uinu  uinu lemmikkini ja *[[Terminator Genisys]]*. 

## Filmografia

## Aiheesta muualla
*
Organokatalyysi

**Organokatalyysi** on katalyysin laji, jossa katalyytteinä toimivat metalliyhdisteiden sijaan tyypillisesti molekyylimassaltaan suhteellisen pienikokoiset orgaaniset yhdisteet. Organokatalyyttien tutkimus on herättänyt huomiota erityisesti 2000-luvulla.

## Organokatalyysiluokat
Tyypillisimmät organokatalyytit ovat amiineja tai muita aminoryhmiä sisältäviä yhdisteitä kuten aminohappoja, ureoita, tioureoita tai niiden johdannaisia. Käytettyjä ovat muun muassa kiina-alkaloidit ja proliini. Hyvän enantioylimäärän saavuttamiseksi käytettävä katalyytti on kiraalinen. Organokatalyyttien on todettu olevan tehokkaita muun muassa aldoliadditioissa, Michael-additioissa, Mannich-reaktioissa, Diels–Alder-reaktioissa, vedytyksissä ja epoksidoinneissa. Organokatalyyttien etuna metalliatomeja sisältäviin katalyytteihin on alhaisempi myrkyllisyys, helppo kierrätettävyys, usein alhaisempi hinta ja vedensietokyky. Organokatalyyttien katalyyttinen aktiivisuus on kuitenkin usein alhaisempi kuin siirtymämetallikatalyyteillä, minkä vuoksi reaktioissa tulee saman konversion saavuttamiseksi käyttää suurempaa katalyyttimäärää tai pidempiä reaktioaikoja.

### Kovalenttinen nukleofiilinen ja happo-emäskatalyysi organokatalyyteillä
Tyypillisimmin organokatalyytteinä käytetään nukleofiilisia kiraalisia amiineja. Amiinit toimivat reaktioissa elektronipareja luovuttavina Lewis-emäksinä. Esimerkiksi aldolireaktioissa amiinit muodostavat karbonyyliyhdisteistä helpommin reagiovia enamiineja.  Aldolireaktioissa organokatalyyteillä on saavutettu hyvin korkeita saantoja ja jopa 99%:n enantioylimäärä.
:

Lewis-happamuuden tai -emäksisyyden lisäksi organokatalyytit voivat toimia myös tavanomaisina happoemäskatalyytteinä eli toimia protonin luovuttajina tai vastaanottajina. Eräissä molekyyleissä on sekä hapan että emäksinen ryhmä. Esimerkkinä tästä ovat aminohapot ja kiina-alkaloidit. Erilaisia funktionaalisia ryhmiä sisältävät orgaaniset yhdisteet toimivat myös tehokkaina faasinsiirtokatalyytteinä.

### Katalyysi vetysitoutumisen kautta
Nukleofiilisessa katalyysissä organokatalyytit nopeuttavat reaktiota kovalenttisen sitoutumisen kautta muodostaen reaktiivisempia välivaiheita.  Eräät organokatalyytit, erityisesti tioureajohdannaiset, katalysoivat reaktioita myös ilman kovalenttista sitoutumista vetysidoksien muodostumisen avulla. Näillä katalyyteillä on saatu lupaavia tuloksia muun muassa Claisen-toisiintumisissa ja typen ja hiilen väliseen kaksoissidokseen tapahtuvissa additioreaktioissa.

## Lähteet

## Aiheesta muualla
Anton Köllisch

**Anton Köllisch** (1888–1916) oli saksalainen kemisti, joka kehitti ensimmäisen synteettisen muodon MDMA:sta eli ekstaasista.

MDMA:lle haettiin patentti jouluaattona 1912. Patentti myönnettiin 16. toukokuuta 1914. Köllisch itse kuoli ensimmäisessä maailmansodassa vuonna 1916, tietämättä mitään keksimänsä aineen psykoaktiivisista vaikutuksista.

## Lähteet

* Germany, Kaiserliches Patentamt, Patentschrift Nr 274350, http://mdma.net/merck/mdma-patent1.html
* Benzenhöfer, U, and Passie, T. (2006). The early history of Ecstasy. Nervenarzt 77, 95-99. (German) 
* Adam, David. *[http://www.theguardian.com/uk/2006/aug/18/topstories3.drugsandalcohol Truth about ecstasy's unlikely trip from lab to dance floor: Pharmaceutical company unravels drug's chequered past]*, Guardian Unlimited, 18.8.2006.
The Voice of Finland (3. tuotantokausi)

**[[The Voice of Finland]]in kolmas tuotantokausi** alkoi 3. tammikuuta 2014 ja päättyi 18. huhtikuuta 2014.

Ohjelmassa oli mukana vaiheet Ääni ratkaisee, Kaksintaistelu ja kaappaus, Knock out ja Suorat lähetykset. Ohjelmassa oli kuusi Ääni ratkaisee -jaksoa, neljä Kaksintaistelu-jaksoa, kolme Knock out -jaksoa ja neljä suoraa lähetystä.

Lisäksi tähtivalmentajatiimissä on tapahtunut muutoksia sillä Lauri Tähkän ja Paula Koivuniemen tilalle on tulleet tähtivalmentajiksi Mira Luoti ja Anne Mattila. Elastinen ja Michael Monroe jatkavat edelleen myös tähtivalmentajina. Ohjelmaa juonsivat Axl Smith ja backstage-toimittajana toimiva Jenni Alexandrova.

## Kaksintaistelut
Mikäli toinen Kaksintaistelu-vaiheessa mukana ollut kilpailija pääsi jatkoon, hänet kaappasi toinen tähtivalmentaja painamalla nappia. 

### Jakso 1 (14.2.2014)

|}

Elastinen kaappasi Anne Carlssonin Miralta omaan tiimiinsä, nappia painoi Elastinen ja Michael.
Michael kaappasi Tiia Erämeren Elastiselta omaan tiimiinsä, nappia painoi Mira, Anne ja Michael.
Anne kaappasi Sonja Perkiön Michaelilta omaan tiimiinsä, nappia painoi Anne.

### Jakso 2 (21.2.2014)

|}
Mira kaappasi Maya Kurjen Elastiselta omaan tiimiinsä, nappia painoi Mira ja Anne.
Anne kaappasi Netta Pietilän Elastiselta omaan tiimiinsä, nappia painoi Anne.
Elastinen kaappasi Sanna Hannuksen Annelta omaan tiimiinsä, nappia painoi Elastinen.

### Jakso 3 (28.2.2014)

|}
Mira kaappasi Kazumi Tanakan Michaelilta omaan tiiminsä, nappia painoi Mira.

### Jakso 4 (7.3.2013)

|}
Michael kaappasi Ivone Kätkän Elastiselta omaan tiimiinsä, nappia painoi Michael.

### Kaappaukset

## Knock Out
Knock Out -vaiheessa kaksintaisteluista edenneet kilpailijat jaettiin pareiksi, jotka esittivät tähtivalmentajalleen valitsemansa kappaleen. Valmentaja valitsi toisen laulajista jatkoon livelähetyksiin.

### Knock Out 1 (14.3.2014)

### Knock Out 2 (15.3.2014)

### Knock Out 3 (21.3.2014)

## Suorat lähetykset
### Suora lähetys 1 (28.3.2014)

### Suora lähetys 2 (4.4.2014)

### Semifinaali (11.4.2014)

### Finaali (18.4.2014)

## Lähteet
Kill Your Darlings

**Kill Your Darlings** on vuonna 2013 ensi-iltansa saanut John Krokidasin ohjaama draamaelokuva. Sen pääosissa ovat Daniel Radcliffe, Dane DeHaan, Ben Foster, Michael C. Hall, Jack Huston, Jennifer Jason Leigh ja Elizabeth Olsen.

Elokuva kertoo beat-sukupolven varhaisten edustajien Lucien Carrin, Allen Ginsbergin, William S. Burroughsin, Jack Kerouacin ja David Kammererin nuoruusvuosista. Se sai ensi-iltansa Sundancen elokuvajuhlilla 18. tammikuuta 2013.

## Näyttelijät

## Vastaanotto
Rotten Tomatoes -sivuston mukaan 123 arvostelun perusteella laskettuna kriitikoiden arvosteluista 76 prosenttia oli positiivisia.

## Lähteet

## Aiheesta muualla
* Virallinen sivusto 
* 
* ''Kill Your Darlings'' Box Office Mojossa 
* ''Kill Your Darlings'' Rotten Tomatoesissa 
* ''Kill Your Darlings'' Metacriticissä